section_heading: Prvi svjetski rat
paragraph_text: Na početku Prvog svjetskog rata Ferdinand je imenovan zapovjednikom 25. pješačke divizije. Navedena divizija upućena je na Istočno bojište u sastav 4. armije pod zapovjedništvom Moritza Auffenberga u sklopu koje Ferdinand sudjeluje u Galicijskoj bitci i to najprije u Bitci kod Komarowa, te potom u Bitci kod Rava-Ruske. Nakon toga divizija sudjeluje u borbama na rijeci San, da bi u listopadu 1914. bila premještena na sjeverni dio Istočnog bojišta u sastav 1. armije u sastavu koje sudjeluje u borbama oko Krakowa. U svibnju 1915. u sklopu ofenzive Gorlice-Tarnow Ferdinand s 25. pješačkom divizijom sudjeluje u borbama na Visli, nakon čega je u lipnju smijenjen s mjesta zapovjednika 25. pješačke divizije.